ai4bharat/Pralekha huggingface dataset:
کابینہ
کابینہ نے سودیش درشن اسکیم کے تحت سال 19-2018ء کے دوران منظور کئے گئے 10 پروجیکٹوں کے لئے 627.40 کروڑ روپے کے فنڈ کو منظوری دی
سال 20-2019ء کے دوران نئے پروجیکٹوں کی منظوری کے لئے اضافی 1854.67کروڑ روپے کے فنڈ کو بھی منظوری دی گئی
نئی دہلی،24؍دسمبر: وزیر اعظم جناب نریندر مودی کی صدارت میں مرکزی کابینہ نے سودیش درشن اسکیم کے تحت سال 19-2018ء کے دوران منظور کئے گئے 10 پروجیکٹوں کے لئے 627.40کروڑ روپے اور سال 20-2019ء کے دوران نئے پروجیکٹوں کی منظوری کے لئے اضافی 1854.67کروڑ روپے جاری کرنے کو اپنی منظوری دی۔
سودیش درشن اسکیم کے تحت سیاحت کی وزارت ہندوستان کو عالمی معیار کا سیاحتی مقام بنانے کے لئے پیہم اور جامع طریقے سے ملک میں سیاحت کے بنیادی ڈھانچے کو فروغ دے رہی ہے۔
سیاحت کے ڈھانچہ جاتی فروغ کے اس نظام سے نجی شعبے محصولات جمع کرنے سے متعلق پروجیکٹوں میں سرمایہ کاری کرنے کے خواہشمند بنیں گے، جس سے سیاحوں کو بہتر تجربات حاصل ہوں اور جس سے سیاحوں کی تعداد ، محصولات کے حصول اور روزگار کے مواقع میں بھی اضافہ ہوگا۔
پس منظر:
سال 15-2014ء کے لئے بجٹ کے اعلان کے بعد سیاحت کی وزارت نے جنوری 2015ء میں سودیش درشن اسکیم کا آغاز کیا تھا۔ اسکیم کے تحت 15سرکٹ ہمالیائی سرکٹ، شمال مشرقی سرکٹ، کرشنا سرکٹ، بودھسٹ سرکٹ، ساحلی سرکٹ، ریگستانی سرکٹ، قبائلی سرکٹ، ایکو سرکٹ، وائلڈ لائف سرکٹ، دیہی سرکٹ، روحانی سرکٹ، رامائن سرکٹ، وراثتی سرکٹ، ترتھانکر سرکٹ اور صوفی سرکٹ کو فروغ کے لئے نشان زد کیاگیا ہے۔
جل شکتی وزارت
واٹر ہیروز مقابلہ 2.0
نئی دہلی 02ستمبر :
جل شکتی کی وزارت کا ایک بنیادی مقصد آبی تحفظ کو لوگوں کی تحریک بنانا اور ملک میں پانی کے تئیں شعور کو مستحکم کرنا ہے۔ اس مقصد کو آگے بڑھانے کے لئے محکمہ آبی وسائل ، دریاوں کی ترقی اور گنگا کے احیا نو، وزارت جل شکتی نے یکم ستمبر 2020 ء سے 'واٹر ہیروز – شئیر یور اسٹوریز'  مقابلہ شروع کیا ہے جس کا مقصد پانی کے تحفظ اور اس کے بندوبست کے اہم موضوع پر لوگوں تک رسائی حاصل کرنا ہے۔
واٹر ہیروز کے اس مقابلے کے ذریعہ ہمیں ہندوستان بھر میں پانی کے تحفظ کے بہترین طریقوں کی حوصلہ افزائی کرنے اور انہیں اکھٹا کرنے کی امید ہے۔ ہمیں یہ بھی امید ہے کہ اس طرح کی کوششوں کی تشہیر سے ہندوستان بھر میں اس شعبے میں مزید تبدیلی کی کوششوں کی حوصلہ افزائی ہو گی۔ ہر ماہ  ایوارڈز پر غور وفکر کے لئے اندراجات طلب کیے جائیں گے۔ ہر ماہ ایوارڈز کے لئے زیادہ سے زیادہ 10 اندراجات پر غور کیا جاسکتا ہے۔ تمام منتخب اندراجات کو 10،000  کا نقد انعام اور ایک سرٹیفکیٹ دیا جائے گا۔
مقابلے میں حصہ لینے کے لئے شرکاء کو پانی کے تحفظ پر 1-5 منٹ کی ایک خصوصی ویڈیو  کے توسط سے اپنی کامیابی کی کہانیاں پوسٹ کرنا ہوں گی جس میں پانی کے تحفظ کے لئے کی کئی کوششوں اور خدمات کا ذکر کیا گیا ہو۔
شرکاء اپنے ویڈیوز  مائی گوو پورٹلwww.mygov.in پر شئیر کر سکتے ہیں۔ مائی گوو پورٹل کے علاوہ اندراجاتwaterheroes.cgwb[at]gmail[dot]comپر بھی بھیجے جا سکتے ہیں۔ شرکا یہ کو بھی مشورہ دیا جاتا ہے کہ وہ کمنٹس سیکشن میں اپنے ویڈیوز کا صرف یوٹیوب لنک کا ذکر کریں اور پورا ویڈیو وہاں اپ لوڈ نہ کریں۔ مقابلہ کا یہ سلسلہ 31 اگست 2021 کو ختم ہوگا۔
نوجوانوں کے امور اور کھیل کود کی وزارت
کھیلو انڈیا اسکیم کے تحت 21کھیلوں میں ملک بھر سے 2841ایتھلیٹ کو کھیلو انڈیا ایتھلیٹ کی شکل میں منتخب کیا گیا ہے:جناب انوراگ سنگھ ٹھاکر
اہم نکات:
- کھیلو انڈیا ایتھلیٹ کا انتخاب کھیلو انڈیا گیمز ، نیشنل چمپئن شپ؍کھلے انتخابی امتحان میں ان کی کارکردگی کی بنیاد پر کیا جاتا ہے
- ایس اے آئی قومی کھیل صلاحیت تلاش پورٹل کے توسط سے اولیت والے کھیل موضوعات میں باصلاحیت کھلاڑیوں کی پہچان کے لئے ایک پلیٹ فارم مہیا کرتا ہے
- یہ بات جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں کہی ہے
کھیلو انڈیا اسکیم کے ’’کھیل مقابلہ اور صلاحیت سازی‘‘حصے کے تحت ایتھلیٹ کو کھیلو انڈیا گیمز ، قومی چمپئن شپ؍کھلے انتخابی امتحان میں ان کی کارکردگی کی بنیاد پر کھیلو انڈیا ایتھلیٹ کی شکل میں منتخب کیا جاتا ہے۔ اس کے علاوہ قومی کھیل صلاحیت ، کھوج پورٹل کے توسط سے اسپورٹ اتھارٹی آف انڈیا  اولیت والے کھیل زمروں میں باصلاحیت کھلاڑیوں کی پہچان کے لئے ایک پلیٹ فارم مہیا کرتا ہے، جس سے ملک کو اہلیت ؍فائدہ حاصل ہوتا ہے۔شناخت کئے گئے ایتھلیٹ کو مختلف تربیتی سہولتوں میں تجربہ کار تربیت کاروں کی رہنمائی میں تیار کیا جاتا ہے اور قومی ؍بین الاقوامی کھیل انعقاد میں مہارت حاصل کی جاتی ہے۔
موجودہ وقت میں کھیلو انڈیا اسکیم کے تحت 21 کھیلوں میں اب تک ملک بھر سے 2841ایتھلیٹ کو کھیلو انڈیا ایتھلیٹ کی شکل میں منتخب کیا گیا ہے۔
ماحولیات، جنگلات اور موسمیاتی تبدیلی کی وزارت
مالی سال 2025-26 تک ہوا کے معیار کی نگرانی کے لیے مینوئل مانیٹرنگ اسٹیشنوں کی تعداد 818 سے 1936 تک بڑھانے کی تجویز
این سی اے پی کے تحت ہر شہر میں اوسطاً 2–3 مانیٹرنگ اسٹیشن نصب کیے جائیں گے
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں مطلع کیا کہ ملک کے محیط فضائی معیار کی نگرانی کا نیٹ ورک اس وقت 1340 اسٹیشنوں  پر مشتمل ہے۔یہ پروجیکٹ 28 ریاستوں اور مرکز کے زیر انتظام7 علاقوں  کے 489 شہروں کا احاطہ کرتا ہے۔ دیہی نیٹ ورک 26 گاؤں میں 26 مینوئل مانیٹرنگ اسٹیشنوں پر مشتمل ہے جس میں 1 ریاست اور 1 یو ٹی کا احاطہ کیا گیا ہے۔
تحریری جواب میں کہا گیا کہ حکومت نے نیشنل ایئر کوالٹی مانیٹرنگ پروگرام  کے تحت فضائی معیار کی نگرانی کے لیے مالی سال 2025-26 تک مینوئل مانیٹرنگ اسٹیشنز کو 818 سے 1936 تک بڑھانے کی تجویز دی ہے۔ اس کے مطابق، مرکزی آلودگی کنٹرول بورڈ نے ریاستی آلودگی کنٹرول بورڈز/آلودگی کنٹرول کمیٹیوں کے ساتھ مل کر آج تک 910 این اے ایم پی اسٹیشن  قائم کیے ہیں۔ مزید یہ کہ دیہی علاقوں میں 100 مانیٹرنگ اسٹیشنز اور نیشنل کلین ایئر پروگرام  کے تحت 150 سی اے اے کیو ایم ایس قائم کرنے کی تجویز ہے جس میں ہر شہر میں اوسطاً 2-3 اسٹیشن نصب کیے جائیں گے، جن کی ترجیح میں 2024 تک ہند-گنگا کے میدانی علاقے ہیں۔
ہوا کے معیار کی نگرانی کے نیٹ ورک کی توسیع ایک مسلسل عمل ہے اور اس کی پہلے ہی منصوبہ بندی کی جا چکی ہے اور امید ہے کہ جلد ہی مزید شہر بھی شامل کیے جائیں گے۔ توسیع ایک مرحلہ وار انداز میں کی جا رہی ہے جسے منصوبہ بند طریقے سے ہوا کے معیار کی نگرانی کے نیٹ ورک کے لیے تیار کیا گیا ہے جس کا آغاز غیر حصولی والے شہر ، میگا سٹیز، ملین پلس/ میٹروپولیٹن شہر ، ہند گنگا کے میدانی علاقوں کے شہر، منظر عام سے دور ضلع ہیڈکوارٹر، صنعتی شہر، ساحلی شہر، ماحولیاتی طور پر حساس علاقے اور دیہی علاقوں کے لئے کیا گیا ہے۔
مالی سال 2021-22 میں نئے مینوئل اسٹیشنوں کے قیام کے لیے 2,09,64,000/- کی رقم جاری کی گئی ہے جس میں 17 دیہی علاقے شامل ہیں۔
سائنس اور ٹیکنالوجی کی وزارت
ڈی ایس ٹی – سی آئی آئی انڈیا پرتگال ٹیک سمٹ2020 میں بھارت اور پرتگال کے اسٹارٹ اپ معاشی نظام کو ایک دوسرے کے قریب لانے اور مشترکہ اختراع میں آسانی پیدا کرنے کے طریقوں پر تبادلۂ خیال کیا گیا
اختراع سماجی اور اقتصادی ترقی اور دنیا بھر میں خوشحالی کا نیا انجن ہے : ڈی ایس ٹی کے سکریٹری پروفیسر آشوتوش شرما
نئی دہلی،11دسمبر ،2020 / ڈی ایس ٹی – سی آئی آئی انڈیا پرتگال ٹیک سمٹ 2020، 7 سے 9 دسمبر ، 2020 کے درمیان منعقد ہوئی اس کا اختتام بھارت اور پرتگال کے اسٹارٹ اپ معاشی نظام کو ایک دوسرے کے قریب لانے اور مشترکہ اختراع کو آسان بنانے کی اپیل کے ساتھ ہوا۔
سائنس و ٹکنالوجی کے محکمے کے سکریٹری پروفیسر آشوتوش شرما نے اپنے کلیدی خطبے میں کہا ’’اختراع ، سماجی و اقتصادی ترقی اور دنیا بھر میں خوشحالی کا نیا انجن ہے۔ روبوٹیکس ، توانائی و بجلی مینوفیکچرنگ ، آئی ٹی اور ٹیلی کام وغیرہ جیسے ترجیحی شعبوں میں اہم رول ادا کرنے کے علاوہ اختراع ، سماجی شعبے میں اہم ضرورتوں کو بھی پورا کرتی ہے۔ ‘‘
پروفیسر آشوتوش نے یہ بھی کہا ’’بھارت میں اختراع کا مرکز بننے کی وہ تمام صلاحیتیں موجود ہیں جن سے جمہوری حکومت ، مضبوط مارکیٹ صلاحیت ، نوجوانوں کی صلاحیت کے اجتماع اورکفایتی اختراع کی جانب رجحان جیسی عالمی سطح کی اختراع کا جذبہ پیدا ہوتا ہے۔ اس میں اختراع پر مبنی صنعت  کے لیے صحیح ماحول پیدا کرنے کے لیے توجہ دینے کی ضرورت ہوتی ہے تاکہ اس کے فوائد حاصل کیے جا سکیں۔ ‘‘
سمٹ میں، سی آئی آئی صنعتی اختراع کے انعامات 2020 بھی عطا کیے گیے۔ یہ انعامات ڈی ایس ٹی کے سکریٹری پروفیسر آشوتوش شرما اور سی آئی آئی نیشنل اسٹارٹ اپ کونسل کے چیئرمین جناب کریس گوپال کرشنن نے 27 کمپنیوں کو عطا کیے۔ ان کمپنیوں کو یہ انعامات کام کاج کے طریقوں ، مصنوعات، خدمات، ٹکنالوجیز اور دیگر قسم کی ا یسی ختراعات کے سلے میں دیے گیے جن سے صنعت میں ترقی لانے کی صلاحیت ہو۔
پروفیسر شرما نے زور دے کر کہا کہ صنعتی اختراع کے انعامات سے اختراعی لائحہ عمل پر توجہ دے کر ہر تنظیم میں اختراعی نظام کو بہتر بنایا جاسکتا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
11.12.2020
U –8025
(Visitor Counter : 62
وزیراعظم کا دفتر
وزیر اعظم نے دنگتی میں 30 ڈگری سیلسیس میں بھی نل کے ذریعہ پانی کا کنکشن حاصل ہونے پر دنگتی کے عوام کو مبارکباد پیش کی
وزیر اعظم جناب نریندر مودی نے مشرقی لداخ میں ڈیم جوک کے نزیک واقع دنگتی میں 30 ڈگری سیلسیس میں بھی نل کے ذریعہ پانی کا کنکشن حاصل ہونے پر گاؤں کے لوگوں کو مبارکباد پیش کی۔
رکن پارلیمنٹ جمیانگ سیرنگ نامگیال کے ذریعہ کیے گئے ٹوئیٹ کا جواب دیتے ہوئے وزیر اعظم نے ٹوئیٹ کیا؛
’’دنگتی کے عوام کو مبارکباد! ہم ہر گھر جل فراہم کرانے کے خواب کو پورا کرنے کے لیے مضبوطی کے ساتھ پابند عہد ہیں۔‘‘
وزارت دفاع
سمندری طوفان ‘ یاس ’ سے متعلق بچاؤ اور امدادی کاموں کے لئے بھارتی بحریہ کے جہاز اور طیارے پوری طرح تیار
نئی دلّی ، 22 مئی / ایسے میں ، جب کہ شمالی انڈمان کے سمندر میں ہوا کے کم دباؤ کا حلقے کے مزید شدت اختیار کرکے اگلے 24 گھنٹے کے دوران سمندری طوفان ‘ یاس ’ میں تبدیل ہونے اور خلیجِ بنگال سے متصل شمال مغربی سمت میں پیش رفت کرکے شمالی اڈیشہ اور مغربی بنگال کے درمیان 26 مئی کو ٹکرانے کا اندیشہ ہے ، بھارتی بحریہ ، اِس سمندری طوفان کی پیش رفت کی پوری طرح نگرانی کر رہی ہے ۔ مشرقی کمان کے صدر دفاتر اور مغربی بنگال اور اڈیشہ کے علاقے میں بحریہ کے آفیسر انچارج نے سمندری طوفان ‘ یاس ’ کے اثرات سے نمٹنے کی خاطر تیاریاں شروع کر دی ہیں اور ضروری امداد فراہم کرنے کے لئے ریاستی انتظامیہ کے ساتھ مسلسل رابطے میں ہیں ۔
تیاریوں کے ایک حصے کے طور پر موجودہ وسائل میں اضافہ کرتے ہوئے سیلاب سے متعلق 8 راحتی ٹیموں اور غوطہ خوروں کی 4 ٹیموں کو پہلے سے اڈیشہ اور مغربی بنگال میں تعینات کیا گیا ہے ۔ بحریہ کے چار جہاز اڈیشہ اور مغربی بنگال کے ساحل پر انسانی ہمدردی سے متعلق امداد اور آفات میں راحت کے ساز و سامان ، غوطہ خوری کے سامان اور طبی ٹیموں کے ساتھ انتہائی متاثرہ علاقوں میں امداد فراہم کرنے کے لئے تیار کھڑے ہیں ۔ بحریہ کے طیاروں کو ، بحریہ کے فضائی اسٹیشنوں پر تیار رکھا گیا ہے ۔ وشاکھا پٹنم میں آئی این ایس دیگا اور چنئی کے قریب آئی این ایس رَجالی فضائی سروے کے لئے تیار ہیں تاکہ کسی بھی پریشانی میں لوگوں کو نکال سکیں اور ضرورت کے مطابق راحتی سامان پہنچایا جا سکے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 4735
(Visitor Counter : 161
وزارت دفاع
این سی میں صنف کا تناسب
دفاع کے امور مرکزی وزیر مملکت جناب اجے بھٹ نے آج لوک سبھا میں جناب جیا دیو گالا کو ایک تحریری جواب میں بتایا کہ 19-2018 کی سالانہ رپورٹ کے مطابق کل 13,29,202 کیڈٹوں کا اندراج کیا گیا ہے جن میں سے لڑکیوں کے کیڈٹس کی تعداد 4,23,464 تھی جو کل اندراج شدہ کیڈٹوں کا 31.8 فیصد پر مشتمل ہے ، این سی سی میں لڑکیوں یعنی گرل کیڈٹ کے اندراج کی حوصلہ افزائی کے لئے 2005 میں مکس یونٹ کا تصور پیش کیا گیا تھا۔ اس سے پہلے این سی سی میں صرف بوائز یونٹ اور گرل یونٹ ہی تھا ۔اب این سی سی یونٹس میں یاتو گرلز یونٹ ہے جس میں صرف لڑکیوں کے لئے اجازت ہے یا مکس یونٹ ہے جس میں لڑکے اور لڑکیاں دونوں کا اندراج ہوتا ہے۔ البتہ ’صرف لڑکوں ‘ کا کوئی یونٹ نہیں ہے۔
این سی سی کے نئے یونٹ میں اضافہ کرتے ہوئے اس بات کی کوششیں ہوئی ہیں کہ گرل یونٹس کی تعداد میں مزید اضافہ کیا جائے ۔ سال 2010 کے بعد سے 9 گرل بٹیلینس تشکیل دی گئی ہیں،این سی سی کیمپوں میں اور تربیت کے مقامات پر گرل کیڈٹس کی سلامتی اور تحفظ کو یقینی بنانے کی خاطر گرل کیڈٹ انسٹرکٹرس  مقرر کئے گئے ہیں۔جی سی آئی کی دیکھ ریکھ میں چلنے والے کیمپ کی لڑکیاں اس سے پوری طرح سے پراعتماد رہتی ہیں اور انھیں این سی سی میں شامل ہونے کا حوصلہ ملتا ہے۔
21-2020 سے مرحلے وار طریقے سے 637 گرل کیڈٹ انسٹرکٹرس کی بھرتی کی منظوری دی گئی ہے۔
دستیاب تازہ ترین اعدادوشمار کے مطابق این سی سی میں گرل کیڈٹ کی تعداد کل اندراج کی تعداد کا 35.48 فیصد ہے ۔مختلف ریاستوں میں این سی سی کیڈٹوں میں صنف کے تناسب کی تفصیلات ریاست کے اعتبار سے نیچے دی گئی ہے۔
|
|
نمبر شمار
|
|
ریاست کے نام
|
|
لڑکے
|
|
لڑکیاں
|
|
کل
|
|
لڑکے فیصد
|
|
لڑکیاں فیصد
|
|
1
|
|
آندھراپردیش اور تلنگانہ
|
|
67819
|
|
39504
|
|
107323
|
|
63.19
|
|
36.81
|
|
2
|
|
بہار اور جھارکھنڈ
|
|
64204
|
|
26350
|
|
90554
|
|
70.90
|
|
29.10
|
|
3
|
|
دہلی
|
|
26559
|
|
11503
|
|
38062
|
|
69.78
|
|
30.22
|
|
4
|
|
گجرات
|
|
44373
|
|
22432
|
|
66805
|
|
66.42
|
|
33.58
|
|
5
|
|
جموں وکشمیر
|
|
18204
|
|
6591
|
|
24795
|
|
73.42
|
|
26.58
|
|
6
|
|
کرناٹک اور گوا
|
|
48299
|
|
31688
|
|
79987
|
|
60.38
|
|
39.62
|
|
7
|
|
کیرالہ اور لکشدیپ
|
|
48889
|
|
38993
|
|
87882
|
|
55.63
|
|
44.37
|
|
8
|
|
مہاراشٹر
|
|
64803
|
|
33314
|
|
98117
|
|
66.05
|
|
33.95
|
|
9
|
|
مدھیہ پردیش اور چھتیس گڑھ
|
|
63384
|
|
36224
|
|
99608
|
|
63.63
|
|
36.37
|
|
10
|
|
شمال مشرقی خطہ
|
|
49164
|
|
36343
|
|
85507
|
|
57.50
|
|
42.50
|
|
11
|
|
اڑیشہ
|
|
40466
|
|
18988
|
|
59454
|
|
68.06
|
|
31.94
|
|
12
|
|
پنجاب،ہریانہ، ہماچل پردیش اور چنڈی گڑھ
|
|
81679
|
|
53165
|
|
134844
|
|
60.57
|
|
39.43
|
|
13
|
|
راجستھان
|
|
37191
|
|
18579
|
|
55770
|
|
66.69
|
|
33.31
|
|
14
|
|
تمل ناڈو، پڈوچیری اور انڈمان اور نیکوبار
|
|
75174
|
|
27937
|
|
103111
|
|
72.91
|
|
27.09
|
|
15
|
|
اترپردیش
|
|
91031
|
|
47401
|
|
138432
|
|
65.76
|
|
34.24
|
|
16
|
|
اتراکھنڈ
|
|
21452
|
|
13514
|
|
34966
|
|
61.35
|
|
38.65
|
|
17
|
|
مغربی بنگال اور سکم
|
|
66742
|
|
37612
|
|
104354
|
|
63.96
|
|
36.04
|
|
میزان
|
|
909433
|
|
500138
|
|
1409571
|
|
64.52
|
|
35.48
امور داخلہ کی وزارت
مرکز نے سمندری طوفان سے متاثرہ اڈیشہ میں بجلی اور ٹیلی مواصلات کی بحالی کیلئے راحتی کام کاج تیز کئے
نئی دہلی 03 مئی ۔کابینہ سکریٹری جناب پی کے شاہ کی نگرانی میں بحران کی بندوبست کی قومی کمیٹی این سی ایم سی نے ریاستی سرکار اور مرکزی وزارتوں، متعلقہ ایجنسیوں کے سینئر افسروں کے ساتھ اڈیشہ کے سمندری طوفان فونی سے متاثرہ علاقوں میں راحت اور بچاؤ اقدامات کا مزید جائزہ لیا۔
مرکزی وزارت داخلہ نے اڈیشہ کے لئے ایک ہزارکروڑ روپے کی مزید امداد جاری کی ہے، جس کا اعلان کل وزیراعظم نے کیاتھا۔ اس سے پہلے ریاست کو 341کروڑروپے فراہم کئے گئے تھے، جو اس کے ایس ڈی آر ایف کے لئے پیشگی رقم تھی۔
بجلی کے بنیادی ڈھانچے کی جلد بحالی پر زور دیتے ہوئے اڈیشہ سرکار نے اطلاع دی ہے کہ سنٹرل پی ایس یوز اور پڑوسی ریاستوں سے اضافی افرادی قوت او ر سازوسامان کی تعیناتی کے بعد بھونیشور میں جزوی طور پر بجلی کی سپلائی بحال کر دی گئی ہے، جبکہ پوری میں بنیادی کام اب بھی باقی ہے۔ پانی، صحت اور بینکنگ خدمات جیسی لازمی خدمات کو برقرار رکھنے کے لئے بجلی کی سپلائی، ڈیژل جنریٹر سیٹ کے ذریعے فراہم کی جا رہی ہے۔ بتایا جاتا ہے کہ پوری میں لینڈ لائن کنکٹیویٹی بحال کر دی گئی ہے، حالانکہ موبائل خدمات اب بھی بحال نہیں ہوئی ہیں۔
ٹیلی مواصلات کا محکمہ ریاستی سرکار کے ساتھ تال میل کر رہا ہے تاکہ متاثرہ علاقوں میں موبائل اور انٹرنیٹ خدمات کی بحالی کے لئے ایک ترجیحی منصوبے کو نافذ کیا جا سکے۔ موبائل خدمات فراہم کرانے والوں کو ان علاقوں میں مفت ایس ایم ایس اور انٹراسرکل رومنگ کی اجازت دی گئی ہے۔ پوری میں پہیوں پر سیلیولر ٹاورس بھی تعینات کئے جا رہے ہیں۔
بینکنگ خدمات شروع ہو گئی ہیں اور تمام اے ٹی ایمس کو چالو کرنے کی کوششیں کی جا رہی ہیں۔
مرکز نے ریاست میں مزید 5 دن تک جی ای ای ایڈوانس امتحان کی رجسٹریشن تاریخ میں توسیع کرنے کا فیصلہ کیا ہے۔ اب یہ تاریخ 14؍مئی ہوگی۔ وہ طلبہ جو انٹرنیٹ کنکٹیویٹی نہیں حاصل کر سکے ہیں، رجسٹریشن کے لئے آئی آئی ٹی بھونیشور سے رجوع کر سکتے ہیں۔ راحتی اقدامات کا جائزہ لیتے ہوئے کابینہ سکریٹری نے زور دیا ہے کہ پوری اور بھونیشور میں ترجیحی بنیاد پر بجلی اورٹیلی مواصلات بحال کئے جانے کی ضرورت ہے اور متعلقہ ریاست؍مرکز کے افسروں کوہدایت دی گئی ہے کہ وہ آپسی تال میل سے کام کریں۔ انہوں نے کہا کہ مناسب تعداد میں جنریٹر سیٹ اور موبائلل سیلیولرٹاورس کا انتظام کیا گیا ہے اور بحالی کی کوششوں کے لئے یہ جنریٹری سیٹ اور موبائل سیلیولر ٹاور فراہم کئے گئے ہیں۔
چیف سکریٹری اور اڈیشہ کے دیگرسینئر افسروں نے ویڈیو کانفرنس کے ذریعے این سی ایم سی میٹنگ میں شرکت کی۔ وزارت داخلہ بجلی، ٹیلی مواصلات، اسٹیل، مالی خدمات، سڑک اور ٹرانسپورٹ، صحت،اعلیٰ تعلیم ، این ڈی ایم اے کی وزارتوں کے سینئر افسروں نے بھی میٹنگ میں شرکت کی۔
U-2065
(Visitor Counter : 57
ہنر مندی کے فروغ اور صنعت کاری کی وزارت
پیشہ وارانہ تعلیم اور تربیت کے لئے قومی کونسل کاقیام
نئی دہلی،28/ جون۔ ہنر مندی کے فروغ اور صنعت سازی کےوزیرمملکت جناب آر کے سنگھ نے آج راجیہ سبھا میں ایک سوال کے تحریری جواب میں بتایا کہ ہنرمندی کے فروغ اور صنعت سازی کی وزارت نے ایک غیر قانونی ادارے، نیشنل کونسل فارووکیشنل ایجوکیشن اینڈ ٹریننگ کاقیام5 دسمبر 2018 کو جاری ایک سرکاری نوٹیفکیشن کے ذریعہ کیاہے۔
این سی وی ای ٹی، نیشنل کونسل فارووکیشنل ٹریننگ اور نیشنل اسکل ڈیولپمنٹ ایجنسی کے کاموں کاانضمام کرے گی اور پیشہ وارانہ تعلیم اور تربیت میں لگے اداروں کے کام کاج کو ریگولیٹ کرے گی۔ نیز ایسے اداروں کے لئے طویل مدتی اور قلیل مدتی دونوں اور کم از کم معیارات قائم کرے گی۔
وزیراعظم کا دفتر
گلاسگو سی او پی -26 سربراہ کانفرنس میں ‘‘صاف ٹیکنالوجی،اختراع اور نفاذ میں تیزی’’ موضوع پر منعقدہ اجلاس پر وزیر اعظم کے تبصرے کا اردو ترجمہ
عزت مآب
نمسکار
آج ‘ون سن،ون ورلڈ ، ون گرڈ’ کے آغاز پر آپ سبھی کا خیر مقدم ہے ۔‘ون سن،ون ورلڈ ، ون گرڈ’ کے میرے کئی سالوں پرانے تصور کو آج بین الاقوامی شمسی اتحاد اور برطانیہ کے گرین گرڈ  پہل سے ،ایک ٹھوس شکل ملی ہے ۔عزت مآب ، صنعتی انقلاب کو فاسل فیولز نے توانائی بخشی تھی۔فاسل فیولز کے استعمال سے متعدد ممالک خوشحال ہوئے ہیں ، تاہم ہماری زمین ،ہمارا ماحول غریب ہوگئے ہیں۔فاسل فیولز کے مقابلے نے جیو ۔پالیٹیکل تناؤ بھی کھڑے کئے ہیں ۔لیکن آج ٹیکنالوجی نے ہمیں ایک بہترین متبادل دیا ہے۔
معززاکرام
ہمارے یہاں ہزاروں برس قبل ،سوریہ اُپنشد میں کہا گیا ہے،سوریاد بھونتی بھوتانی ،سورین پالیتانی تو!! یعنی ، سب کچھ سورج سے ہی پیدا ہوا ہے ،سب کی توانائی کا ذریعہ سورج ہی ہے ،اور سورج کی توانائی سے ہی سب کی پرورش ہوتی ہے۔زمین پر جب سے زندگی پیدا ہوئی ہے ،تبھی سے تمام جانداروں کی زندگی کا محور ،ان کی زندگی کے روز مرہ کے معمولات،سورج کے طلوع اور غروب سے وابستہ رہے ہیں ۔جب تک یہ قدرتی کنکشن بنا رہا ،تب تک ہمارا سیارہ بھی صحت مند رہا ۔لیکن جدید دور میں انسان نے سورج کے ذریعہ قائم کردہ اس چکر سے آگے نکلنے کی ہوڑ میں،قدرتی توازن کو بگاڑدیا ،اور اپنے ماحول کا بڑا نقصان بھی کرلیا ۔اگر ہمیں پھر سے قدرت کے ساتھ متوازن زندگی کا تعلق قائم کرنا ہے،تو اس کا راستہ ہمارے سورج سے ہی روشن ہوگا۔انسانیت کے مستقبل کو بچانے کیلئے ہمیں پھر سے سورج کے ساتھ چلنا ہوگا۔
معزز شخصیات
جتنی توانائی پوری انسانی ذات سال بھر میں استعمال کرتی ہے،اتنی توانائی سورج ایک گھنٹے میں زمین کو دیتا ہے اور یہ بے شمار توانائی پوری طرح سے صاف ستھری ہے ،پائیدار ہے۔چیلنج صرف اتنا ہے کہ شمسی توانائی دن میں ہی دستیاب ہے اور موسم پر بھی منحصر ہے ۔‘ون سن،ون ورلڈ ، ون گرڈ’ اسی چیلنج کا حل ہے ۔ایک ورلڈ وائڈ گرڈ سے صاف توانائی ہر جگہ ہروقت میسر ہوپائے گی۔ اس سےذخیرے کی ضرورت بھی کم ہوگی اور سولر پروجیکٹس کی وائبلیٹی بھی بڑھے گی۔اس تخلیقی پہل سے کاربن فٹ پرنٹنگ اور توانائی کی لاگت تو کم ہوگی ہی ،الگ الگ علاقوں اور ممالک کے درمیان تعاون کا ایک نیا راستہ بھی کھلے گا ۔مجھے پورا یقین ہے کہ ‘ون سن،ون ورلڈ ، ون گرڈ’ اور گرین ۔گرڈ ۔انیشی ایٹو کے اشتراک سے ایک مشترکہ اور مستحکم عالمی گرڈ کا فروغ ہوپائے گا ۔میں آج بھی جانکاری دینا چاہتا ہوں کہ ہماری خلائی ایجنسی اسرو،دنیا کو ایک سولر کیلکولیڑ ایپلیکیشن دینے جارہی ہے ۔اس کیلکولیٹر سے ، سیٹلائیٹ ڈاٹا کی بنیاد پر دنیا کی کسی بھی جگہ کی سولر پاور پوٹینشیئلٹی ناپی جاسکے گی۔یہ ایپلیکیشن سولر پروجیکٹس کی جائے وقوع طے کرنے میں کارگر ہوگی اور اس سے ‘ون سن،ون ورلڈ ، ون گرڈ’ کو بھی مضبوطی ملے گی۔
عزت مآب
ایک بار پھر ، میں آئی ایس اے کا خیر مقدم کرتا ہوں اور میرے دوست بورس کو ان کے تعاون کیلئے بہت بہت شکریہ ادا کرتا ہوں۔میں تمام دیگر ممالک کے رہنماؤ کی موجودگی کیلئے بھی تہہ دل سے ان کا احسان مند ہوں۔
شکریہ
کامرس اور صنعت کی وزارتہ
ہندوستان اور کنیڈا تجارت و سرمایہ کاری پر 5ویں وزارتی مذاکرات  کریں گے
حکومت کنیڈا کے بین الاقوامی تجارت، برآمدات کے فروغ، چھوٹے کاروبار اور اقتصادی ترقی محکمے میں وزیر محترمہ میری نیانگ 10 سے 13 مارچ تک نئی دلی میں ہوں گی، جہاں وہ تجارت اور سرمایہ کاری پر 5ویں ہند-کنیڈا وزارتی مذاکرات میں حصہ لیں گی۔
میٹنگ میں ان کے ساتھی صدر جناب پیوش گوئل ہوں گے، جو وزیر ٹیکسٹائلز، وزیر کامرس اینڈ اندسٹری وزیر برائے صارفین کے امور، خوراک اور سرکاری نظام تقسیم ہیں۔ ایم ڈی ٹی آئی میٹنگ کے دوران کئی دوطرفہ تجارتی اور سرمایہ کاری معاملوں پر تبادلۂ خیال کیا جائے گا تاکہ باہمی تعلقات اور اقتصادی شراکت داری میں مزید استحکام آئے، جس میں ہندوستان اور کنیڈا کی جامع اقتصادی ساجھیداری کا معاہدہ  بھی شامل ہے۔
کووڈ-19 عالمی وباء کے سبب مندی کے بعد 2021 میں دو طرفہ تجارت میں زبردست تیزی آئی اور دوطرفہ مصنوعات کی تجارت 6.29 ارب ڈالر پر پہنچ گئی، جو گزشتہ برس کے مقابلے 12 فیصد شرح نمو ہے۔ اشیا اور خدمات کا مجموعی باہمی کاروبار 11 ارب ڈالر کو پار کر گیا۔ رواں مالی سال میں اپریل 2021 سے جنوری 2022 کے دوران کنیڈا کے لئے ہندوستانی برآمدات میں اندازاً 3 ارب ڈالر کا اضافہ ہوا۔
ہندوستان سے کنیڈا برآمد ہونے والی خاص اشیا میں دوائیں اور ادویہہ سازی کی مصنوعات، لوہے اور فولاد کی اشیاء، سمندری اشیاء، سوتی کپڑا اور تیار ملبوسات ہیں۔ کنیڈا سے درآمد ہونے والی اشیاء میں دالیں، فرٹیلائزر، کوئلہ اور خام پٹرولیم شامل ہیں۔
نیتی آیوگ
اٹل انوویشن مشن نے کافی ٹیبل بک کا اجراء کیا جس میں ہندوستان کی 75 کامیاب کاروباری خواتین کی تفصیلات پیش کی گئی ہیں
اٹل انوویشن مشن  نیتی آیوگ نے آج ’انوویشنز فار یو‘ کافی ٹیبل بک کے چوتھے ایڈیشن کا آغاز کیا جس میں ہندوستان کی 75 کامیاب کاروباری خواتین کی تفصیلات پیش کی گئی ہیں۔
ان 75 کاروباریوں خواتین کو اے آئی ایم، نیتی آیوگ کے اٹل انکیوبیشن سینٹرز  کے ذریعہ مدد فراہم کی گئی ہے۔ ایسے وقت میں جب کہ ملک آزادی کا امرت مہوتسو - آزادی کا 75 واں سال منا رہا ہے، انوویشنز فار یو سیریز اس بات کی نشاندہی کرتی ہے کہ کس طرح کمیونٹیز مختلف شعبوں میں اسٹارٹ اپ کے لیے ایک پائیدار مستقبل کی تشکیل کے واسطے اختراعات کر رہی ہے ہیں۔
’انوویشنز فار یو‘ ایک کافی ٹیبل بک سیریز ہے جس کے 3 ایڈیشن پہلے ریلیز ہو چکے ہیں۔ اس کتاب میں اٹل انوویشن مشن کے تحت کام کرنے والے تین اہم پروگراموں اٹل انکیوبیشن سینٹرز، اٹل کمیونٹی انوویشن سینٹرز اور اٹل نیو انڈیا چیلنجز کے ذریعے جن اسٹارٹ اپس کو مدد فراہم کرائی گئی ہے ، ان کی کامیابی کی کہانیاں پیش کی گئی ہیں۔ ہر ایڈیشن مختلف شعبوں میں کام کرنے والے کاروباری افراد کے سفر کا تذکرہ پیش کرتا ہے اور ایسی نئی ڈسڑپٹیو ، اختراعی مصنوعات، خدمات اور سولیوشنز تیار کرنے کے لیے وقف ہے جو ایک پائیدار مستقبل کے لیے راہ ہموار کر سکتے ہیں۔
پہلا ایڈیشن ہیلتھ کیئر سیکٹر پر مرکوز تھا۔ دوسرا زراعت اور متعلقہ شعبے پر اور تیسرا ٹرانسپورٹ اور موبلٹی پر۔ اے آئی ایم کے تعاون سے 2900 سے زیادہ اسٹارٹ اپس میں سے 850 سے زیادہ کی قیادت خواتین کر رہی ہیں۔
کتاب کا اجراء کرتے ہوئے مشن ڈائریکٹر اٹل انوویشن مشن ڈاکٹر چنتن ویشنو نے کہا کہ ‘ناری تو نارائنی‘ ہمارے ملک کی روایت رہی ہے۔ ہم اس کتاب کو ان تمام خواتین کے لیے وقف کرتے ہیں جو مستقبل میں قوم کی رہنما بننے کی خواہش مند ہیں۔ آنے والی دہائی میں ہندوستان میں دنیا میں کام کرنے کی عمر والی سب سے بڑی آبادی ہوگی اور افرادی قوت میں خواتین کی شرکت ہندوستان کی معاشی اور سماجی ترقی میں ایک اہم رول ادا کرے گی۔
اس تقریب میں انا رائے، سینئر ایڈوائزر ، چارو اگروال، لیڈ پروجیکٹ ہر اینڈ ناؤ، جی آئی زیڈ، ارپتا کلانوریا، بانی امپلارتھ پیکیجنگ اینڈ سسٹمز پرائیویٹ لمیٹیڈ میہا لاہری، شریک بانی، ری سائٹی اور سونل اگروال بالی، سی ایف او، انٹیلو لیبز نے بھی شرکت کی۔
کتاب کا لنک: https://aim.gov.in/CTB-75-womenpreneurs-of-India.pdf
۔۔۔۔۔۔۔۔۔۔۔
ش ح۔ا گ۔ن ا۔
U-12228
(Visitor Counter : 141
امور داخلہ کی وزارت
وزیر خزانہ کے آج کے اعلانات سے ہماری دیہی معیشت اور بنیادی ڈھانچے کو بہت زیادہ فروغ ملے گا اور ساتھ ہی کروڑوں غریب افراد اور مہاجرمزدوروں کو روزگار فراہم ہو گا: وزیر داخلہ
معاشی پیکیج، صحت ، تعلیم اور کاروباری شعبوں میں بڑی تبدیلی لائے گا: امت شاہ
کووڈ۔ انیس سے نمٹنے میں وزیر اعظم مودی کی قیادت نے کئی ترقی یافتہ ملکوں کو پیچھے چھوڑ دیا ہے: وزیر داخلہ
مرکزی وزیر داخلہ جناب امت شاہ نے آج کے معاشی پیکیج کے اعلانات کے لئے وزیر اعظم جناب نریندر مودی اور وزیر خزانہ محترمہ نرملا سیتارمن کا شکریہ ادا کیا۔ انہوں نے کہا ’’ مودی حکومت کے ذریعہ کئے گئے آج کے اعلانات آتم نربھر بھارت کے خیال کو پورا کرنے کی سمت میں ایک طویل سفر طئے کریں گے۔ یہ اقدامات صحت ، تعلیم اور کاروباری شعبوں میں بڑی تبدیلی لائیں گے جس سے کروڑوں غریب افراد کو روزگار ملے گا‘‘۔
دیہی ہندوستان کے لئے مختص کرنے کے بارے میں بات کرتے ہوئے جناب شاہ نے کہا ’’ مودی سرکار کے ذریعہ منریگا کے تحت 40،000 کروڑ کی اضافی تخصیص سے نہ صرف غریب اور مہاجر مزدوروں کے لئے روزگار پیدا کرنے میں مدد فراہم ہو گی بلکہ اس سے پائیدار ذریعہ معاش کے اثاثے بھی تیار ہوں گے‘‘۔ انہوں نے مزید کہا کہ اس سے ہماری دیہی معیشت اور بنیادی ڈھانچے کو بہت فروغ ملے گا۔
وزیر داخلہ نے کووڈ۔ انیس سے نمٹنے میں وزیر اعظم مودی کی قیادت کی ستائش کی اور کہا کہ اس نے متعدد ترقی یافتہ ممالک کو پیچھے چھوڑ دیا ہے۔ انہوں نے کہا "وزیر اعظم نے ہندوستان کے صحت شعبے کو مضبوط بنا کر اور اس کی اصلاح کرکے مستقبل میں ہندوستان کو ایسے وبائی مرض کے لئے تیار کرنے کا عزم کیا ہے۔ مودی حکومت نے ہر ضلع میں انفیکشس ڈیسیزیز ہسپتال بلاکس بنانے ، لیب نیٹ ورک اور نگرانی کو مستحکم کرنے اور تحقیق کی حوصلہ افزائی کرنے کے لئے ہندوستان کے صحت اخراجات میں اضافہ کرنے کا فیصلہ کیا ہے۔ مجھے یقین ہے کہ یہ دور اندیشی ہندوستان کو طبی شعبے میں آگے لے جائے گی‘‘۔
پبلک سیکٹر انٹرپرائز پالیسی پر نظر ثانی کرنے کے فیصلے، آئی بی سی سے متعلق اقدامات کے ذریعہ ایز آف ڈوئنگ بزنس میں مزید بہتری پر توجہ مرکوز کرنے اور کمپنیز ایکٹ سے مجرمانہ التزامات ہٹانے پر جناب شاہ نے کہا کہ اس طرح کے فیصلوں سے آتم نربھر بھارت کی سمت میں وزیر اعظم مودی کے مستقبل کے ویژن اور ان کی عہدبستگی کا پتہ چلتا ہے۔
وزیر داخلہ نے کہا کہ مودی حکومت نے ریاستوں کے قرض لینے کی حد میں اضافہ کرنے کا فیصلہ کیا ہے جس سے انہیں چار اعشاریہ اٹھائیس لاکھ کروڑ کے اضافی وسائل حاصل ہوں گے۔ ریاستوں کو پہلے ہی دیئے گئے دیگر فنڈز کے بارے میں بات کرتے ہوئے انہوں نے کہا کہ مرکز اپریل میں ٹیکسوں کی منتقلی کے توسط سے چھیالیس ہزار اڑتیس کروڑ، محصول کے خسارہ گرانٹ کے بارہ ہزار تین سو نوے کروڑ اور ایس ڈی آر ایف فنڈ ز کی شکل میں گیارہ ہزار کروڑ روپئے پہلے ہی دے چکا ہے۔